open-index/open-wikipedia-markdown huggingface dataset:
Batâle dé Jèrri

La **Batâle dé Jèrri** fut eune batâle tchi finnit eune învâsion êprouvée d'Jèrri en 1781.

Duthant la niet du 5 d'Janvyi, 1781, eune troupe Française d'à bein près 700, sous l'Baron de Rullecourt, attèrrîtent à La Rocque. Par sept heuthes lé lendemain au matîn les Français avaient prîns contrôle dé la Ville et emprisonné lé c'mandant des troupes Angliaîches.

Lé Captaine Hémery d'la Milice mênagit d's'êcapper à j'va jusqu'à dans l'Est et lus donnit là les nouvelles.

Lé Révérend François Le Couteur, Recteu d'St. Martîn et membre des Êtats et du Conmité d'la D'fense dé l'Île, fut avèrti d'l'învasion et s'en fut à La Rocque auvec deux canons qu'il avait acaté li-même pour la d'fense dé l'Île. Tout d'suite auprès lé message vînt du Mâjeur Peirson d'aller sus l'coup à san s'cours, mais d'vant qu'les soudards dé La Rocque arrivissent en Ville la Batâle avait 'té battue et gagnie.

Tandis qu'tout chenn'chîn 'tait à s'faithe, lé Mâjeur Corbet avait 'té prîns prisonnyi. Rullecourt sé comptait en chèrge et même arrangit des papièrs s'appointant Gouvèrneux. Lé Mâjeur Peirson, qui n'avait qu'24 ans, s'adonnit être offici en chèrge et s'mînt en tête. Au bas du Mont ès Pendus i' rencontrit des Français qui li dîtent dé mettre ses armes bas. Peirson rêponnit en Français, "Oui, nous porterons nos armes à la Maison de la Ville mais ce sera la baionnette au bout du fusil."

Peirson condisit ses hommes amont la Rue d'Driéthe, l'travèrs lé Coin ès Ânes pour lé Vièr Marchi et justément coumme l's affaithes allaient contre les Français i' fut tithé à mort. En sortant d'la Cour, Rullecourt êprouvit à encouothagi ses troupes mais i' fut tithé étout et mouothit à onze heuthes du sé.

## "The Death of Major Peirson"

Né v'chîn l'histouaithe sus tchi qué lé Sieur John Singleton Copley peignyit chu fanmeux portrait, "The Death of Major Peirson" (*La Mort du Mâjeur Peirson*, qu'les Jèrriais aiment app'ler la *Batâle dé Jèrri*.

Copley fut né à Boston en Améthique lé 3 d'juilet, 1737. En 1775, déjà r'connu coumme artiste, i' s'en vînt à Londres et huit ans auprès fu êlu membre dé l'Académie Royale.

Lé portrait fut c'menchi en 1783, deux ans auprès la Batâle. Ch'n'est pas bein seux si Copley vînt en Jèrri pour prendre des dessins, mais si i' n'vînt pas il en eut dé tchique aut' artiste. Philippe Jean, l'artiste Jèrriais, probabliément d'meuthait à Londres dans chu temps, car en 1787, trais ans aupres, Jean 'tait à d'meuther dans Cavendish Square, la préchaine route dé où'est qué Copley d'meuthait quand i' peignyit l'portrait.

Lé portrait fut exhibé dans l'mais d'Mai, 1784. Lé prix d'entrée 'tait un ch'lîn et l'jour dévant chenna l'portrait, qui m'suthe huit pids un pouce par douze pids, fut apporté au Palais Buckingham et lé Rouai George III pâssit trais heuthes à l'examinner.
Tchian du Bouôlay

Lé **Tchian du Bouôlay** () est un dêmon înmaginnaithe dé Jèrri.

Les gens soulaient craithe qu'i' y'avait un grand nièr tchian, auve l's ièrs dé fliambe grands coumme des souôtâsses, tchi rôdait les c'mîns dans l'vaîthinné du Bouôlay à La Trinneté en Jèrri et mangeait les gens qu'i' rencontrait.  

Mais d'aut's gens dîsaient qué ch'tait pustôt eune histouaithe înventée par les fraudeurs tchi transportaient lé p'tun et lé couongnac la niet dans lus batchieaux entre Jèrri et la France et l'Angliétèrre. I' voulaient l'faithe en s'gret pa'ce qu'i' n'voulaient pon payi l's împots, et don il' înventîtent l'histouaithe du tchian êpouvantabl'ye à seule fîn qu'les gens né vînssent vaie chein tch'i' faîsaient.

## Viyiz étout
*Ouéthou
Ouéthou

L**'ouéthou** () est un dêmon înmaginnaithe qué nou soulait craithe vaie en Jèrri. Nou dit étout **ouétho**, **ouotho**, **ouôso** ou **vathou**.

L'ouéthou souô-disant prannait dé difféthentes dgîses:

*à maintchi houmme et à maintchi loup. 
**Y'a des ditons: *"mangi comme un ouéthou"* d'eune pèrsonne tchi mange hardi, épis *"ch'est l'ouéthou tch'en est la cause!"* pouor dithe qué tchitch'un a mangi trop. Ch'est coumme lé "loup-garou" Français.

*eune grand' balle tch'avait dans les quat' pids d'dgèrte et tchi rouôlait l'avant à sé vouos empêchant d'faithe quémin. 
**Si ch'est qu' nou-s-êprouvait à pâsser à drouaite ou à gauche v'là tchi s'rouôlait à la vaie. Mais s'nou r'touônnait v'là tchi n'vouos siêthait pon.

*d's annimaux, des cats ou des tchians, tchi faîthait du mêché d'vant dispathaître.

## Viyiz étout
*Tchian du Bouôlay
Quien

Un **tchian** (;  **kien** ouben **kin**,  **kien**,  **kyin** oubyin **tchyin**,  **kien** ouben **kin** ;  **tchian**, **tchen**;  **kyã**; en Latîn: *Canis lupus familiaris*) est un mammiféthe mangeux d'viande d'la fanmil'ye des cannîns, tout coumme lé loup et lé r'nard.

Y'a des tchians saûvages coumme lé dîngo Australien, mais d'pis des mille ans des tchians ont 'té apprivouaîsis pouor la chasse et la garde.

Des tchians ont 'té des tchians bèrgers d'pis bein longtemps, et y'a d'aut's races dé tchians tch'ont 'té êl'vées pouor des manniéthes dé travas pouor les gens, par exempl'ye:

* tchian d'St. Mâlo
* Dalmatien
* Alsacien
* lévri

## Des tchians fanmeurs

* Lé *[[Tchian du Bouôlay]]* est un dêmon înmaginnaithe en Jèrri
* Lé *Tchico* est l'tchian d'la mort

## [[Diton]]s
### Jèrriais
* *Quand un tchian est mort tous crient d'ssus*
* *Tchi s'couoche auve les tchians s'èrlève auve des [[puche]]s*
* *Lé tchian tchi va sans être învité èrveint sans dînner*
* *Tchi m'aime aime man tchian*
* *Tchian tchi ouasse né mord pas*
* *Ch'est un failli tchian tchi n'peut rester à sa brecque*
* *Lé chein tchi veurt battre san tchian trouve tréjous un bâton*
* *Nou n'peut pon empêchi un tchian d'ouasser*
* *Si l'tchian n'avait pon arrêté il éthait happé l'[[lapîn]]*
* *Tchèrelle dé tchians n'duthe pon*
* *Touos bouôns tchians chassent dé race*
* *Tréjous en hèrtchîn coumme lé [[cat]] et l'tchian*
* *Un tchian a l'drouait d'èrgarder san maît*'

### Guernésiais
* *I' n'vaut pas éviller lé tchen qui dort*
Vaque

*  **vake**
*  **vake**
*  **vake**
*  **vake**
*  **vacque** 
*  **vaque**
*  **vak**

Eune **vaque** (lat. : *vaca*) est eune bête à cônes, mang'rêsse dé pliantes, tchi donne du lait. Ch'est un mammiféthe. C'est avec le lait d'printemps quaund la vaque o l'est dans l'pety, dans l'clos, ou dans l'plant sous les peyriy  o les poumiy, quand l'herbe a eu assez d'ieau qu'on fait la meilleure créme, le meilleur beurre, l'meilleur fronmage.

Ch'est la fumèle oû bœu, ieune des pus courauntes baêtes du meublle. Quaund la vaque naît, par vélâge, no dit que ch'est eun **[[viâo]]** ( **vieau**;  **viau**;  **vyo**). Pis, à mesure qu'o creît, o devyint eune **genisse** ( **géniche**;  **g'niche**, **saec bête**;  **djënich**). Si ole est affairaée do eun bœu et qu'o va velaer, ch'est eune **amouillaunte** ( **g'niche haut-prôin**;  **amouoillie**).

Y a byin des sortes dé vaques :

* Pouor la Normaundie, no counaît déeus races normaundes :
** la **[[Vaque dé Normaundie|Normaunde]]**
** la **[[Vaque dé Jèrri|Jerriaise]]**

* Pouor l's âotes races, viyiz :
** Liste des vaques

## [[Diton]]s
### Jèrriais
* *I' né f'thait pon bé à chérchi néthe vaque dans [[geon]] brûlé.*
* *Coumme la vaque Jean Hue, i' n'sait pon sud tchi pid danser*
* *Coumme eune vaque [[Espangno]]le à pâler [[Français]]*
* *Nou n'est janmais bouté qué par eune vaque êcônée*
* *Ch'n'est pon par les cônes qué nou trait eune vaque*
* *Ch'n'est ni vaque ni vieau*
* *Vaque tchi hurle méthite la mort*
* *Janmais vaque n'a trouvé san vieau laid*
* *Eune vaque n'y r'connaîtrait pon san vieau*
* *Tchi prend vaque prend vieau*
* *Ch'est la vaque tchi boute lé boeu*

### Guernésiais
* *La vielle vacque a renbillaï qu'al 'tait jommais viau*
* *Mourté-mé l'viau, pas l'touoré*
* *Y'en a terjous iun qu'a sa vacque malade*
* *Ch'est l'cian qui garde des vacques qu'est terrous assis sous laeux coues*
* *I' faut qu'les vacques saient traites mesme au [[dinmaunche]]*
Plianète

Eune **plianète** ( **pllanette**,  **pllanète**) est eune balle dé rotchi, ou d'rotchi et gaz, tchi cirtchule en orbite l'entou d'eune êtaile.

Les plianètes du Solé:
* Mèrtchure 
* Vênus 
* Tèrre 
* Mars 
* Jupiter 
* Saturne 
* Uranus 
* Nepteune

Nou-s'a à distîndgi les plianètes, les leunes, les conmètes, et l's astéroïdes qué nou vait à l'entou d'eune êtaile.

Lé 24 d'Août 2006, l'Unnion Astrononmique Intèrnâtionnale décidit qu'Pliuton né s'sait d'aut' eune plianète. Achteu ch'est un ragot d'plianète.

## Viyiz étout
* Astrononmie
Haute rêunnion

* **ĥâote reûnioun**
* **Haute rêunion**

Eune **haute rêunnion** est eune rêunnion d'grôsses têtes: chefs d'êtat, preunmié minnistres, minnistres ou d'aut's pèrsonnages officiels. L'pus souvent ch'est eune rêunnion întèrnâtionale pouor distchuter la politique entré deux pays ou pus.

## Des hautes rêunnions notabl'yes

*Les preunmié minnistres du Conseil Britannique-Irlandais lus rencontrent châque année (et l'Chef Minnistre dé Jèrri dans chutte dgaîngue-là étout).

*Les chefs d'gouvèrnément d'l'Unnion Ûropéenne lus rencontrent pouor eune haute rêunnion bein rêdguliéthement.

*Duthant la Fraide Dgèrre, lé Président d's Êtats Unnis et l'chef d'l'Unnion Soviétique soulaient aver des hautes rêunnions pouor distchuter lé d'sarmément.
Main

La **main** ( **man**,  **môin**) est eune partie du corps au but du bras des gens et des marmoûsieaux avanchis (des prînmaux). Les dés et l'pônchet opposabl'ye sont capabl'yes dé gaffer dé tchi: eune branque ou du mangi, par exempl'ye, et l'mannier. Si l'pônchet n'est pon opposabl'ye, nou dithait pustôt qu'ch'est eune *patte*.

## Les dés

## Drouaite et gauche

La mâjorité des gens sont des dêtrièrs - dans les 80% - et avaû les siècl'yes nou s'est mêfié des gaûchets et lus a bein souvent oblyigi d'faithe sèrvi la main drouaite pouor êcrithe. Achteu dans bein des pays nou considéthe qu'ch'est compliètement acceptabl'ye pouor les gaûchets d'faithe sèrvi la main gauche.

Y'a tchiqu's'uns tchi peuvent faithe sèrvi les deux mains d'la même manniéthe - ch'est d's ambidêtrièrs (*un ambidêtri*/*eune ambidêtriéthe*).

## Des couôteunmes

Nou châque dé main pouor atchilyi tchitch'un. 

## [[Diton]]s
* *Mains fraides, [[tchoeu]] sain*
* *Fai du bein à un vilain, i' t'êcopitha dans la main*
* *L'"[[M]]" dans la main annonche malheu*
* *La puche à la main, l'galant n'est pon liain*
* *Un [[ouaîsé]] dans la main vaut mus qué l'chein tchi vole*
* *La main m'pique, j'èrchév'thons des [[sou]]*

## Arînmée
Y'a d's arînmées pouor nommer les dés:
*  Ponchot, lippot, longis, malassis, Pièrre des côtis
Mielle

Eune **mielle** (;  **miêle**) est un mont d'sablion gréé par lé vent.

Les monts d'sablion souosmathîns ou gréés par les louêmes sont des *bancs d'sablion* ou des *banques*.

Nou trouve des mielles dans les d'sèrts ou au bord d'la mé, mais nou peut trouver étout des mielles préhistoriques bein au liain d'la mé ou des d'sèrts où'est qu'il' ont 'té couvèrtes avaû les siècl'yes par d's actions géologiques ou clyînmatiques.

Y'a des mielles tchi sont pus ou mains stabiles, par exempl'yes en Jèrri où'est qu'i' sont couvèrtes dé melgreu (*[[Ammophila arenaria]]*) et d'aut's pliantes. Mais dans les d'sèrts les mielles sont r'muées par la ventâl'lie. I' sont dé couôteunme en forme dé craîssant, ou d'vaile, et i' peuvent êt' cachies par lé vent jusqu'à 100 mètres par an.
Cheurque

Un **cheurque** (, **rétchîn**,  **hau**,  **chörk**) est un paîsson auve eune stchelette cartilaginneuse et 5-7 dginnes des bords d'la tête.

Y'a eune grande vâriêté d'cheurques (dans les 360 manniéthes) - la mâjorité  sont des mangeurs d'viande, mais les pus grands sont des mangeurs d'pliancton qu'i' craînchent dé d'dans l'ieau. Lé pus p'tit cheurque a 25cm dé long et l'pus grand, lé *Cheurque-Baleine* *(Rhincodon typus)*, craît jusqu'à 15m dé long - ch'est l'pus grand des paîssons d'achteu.

Les gens ont peux des cheurques, mais raique 4 manniéthes dé cheurque sont r'connus coumme des mangeurs d'gens. L'pus êpeûthant est l*'Grand Blianc Cheurque* (Carcharodon carcharias), mais ch'est probabl'ye qué dans la mâjorité des cas les cheurques ont mêprîns des nageurs pouor des loups-mathîns. Acouo eune tchînzaine dé manniéthes dé cheurque ont attatchi des gens, mais ch'est pus probabliément eune tchestchion dé d'fense.

Y'a des cheurques tchi ponnent d's oeux - nou trouve lus chiviéthes du dgiâbl'ye parfais sus la grève. D'aut's cheurques donnent naîssance à des p'tits cheurques.

Dé couoteunme, les cheurques démeuthent dans la mé ou dans l'ochéan, mais y'a des manniéthes dé cheurques tchi peuvent vivre dans dé l'ieau fraîche, dans des riviéthes ou des mathes.

## Manniéthes dé cheurque

* *Prionace glauca* -  bliu cheurque,  charque
* *Carcharodon carcharias* - grand blianc cheurque
* *Alopias vulpinus* - r'nard, r'naûd
* *Lamna nasus* - rétchîn
* *Sphyrna* spp - cheurque-marté
* *Rhincodon typus* - cheurque-baleine
Dodo

Lé **dodo** (nom Latîn: *Raphus cucullatus*) 'tait un ouaîsé tchi n'volait pon. Les dodos d'meuthaient à l'Île Maurice dans l'Ochéan Îndgien. 

Quand des navidgants Portûndgais arrivîtent dans l'île d'vièrs la fîn du seiziême siècl'ye, i' tuîtent et mangîtent les dodos (tchi n'pouvaient pon lus êcapper viyant qu'i' n'volaient pon).  Lé drein dodo mouothit avant la fîn du dgiêx-septchième siècl'ye. 

Nou peut vaie des statues d'dodos à la Mênag'gie d'Jèrri.

## External links

* The Dodo Cartoon Blog
George II dé Grande Brétangne

**George II dé Grande Brétangne** (10 d'Novembre 1683–25 d'Octobre 1760) 'tait l'rouai d'Grande Brétangne et d'Irlande, Êlecteu d' Brunswick-Lüneburg (Duc dé Hannovre) et (dans l's Îles d'la Manche) Duc dé Nouormandie du 11 dé Juîn 1727 jusqu'à sa mort.

I' fut l'drein rouai Britannique à m'ner ses troupes en batâle en pèrsonne.

I' donnit £200 pouor la bâtithie d'eune caûchie à Saint Hélyi et né v'là pouortchi l's Êtats d'Jèrri dêcidîtent dé mett' eune statue du rouai (*La [[Pyramide]]*) dans l'Vièr Marchi (tch'est app'lé la *Pièche Rouoyale* en honneu d'la statue rouoyale).

## Réféthences
Thonmas Betchet

**Thonmas Betchet** (; en Angliais: Thomas Becket) 'tait Archêvêque dé Cantorbéry 1162-1170.

I' fut né à Londres en 1117 d'pathents tchi vîntent dé Rouën. S'lon lé d'si appathent du Rouai Henri II, quat' c'valièrs tuîtent l'Archêvêque dans la cathédrale dé Cantorbéry en 1170.

Thonmas fut bétôt r'connu coumme saint, et ses r'liques dévîntent lé but d'pèlerinnages duthant l'Mouoyen Âge. L'èrlitchaithe fut dêtruit duthant la R'formâtion au seizième siècl'ye.
Wace

**Wace** 'tait un auteu Nouormand tchi fut né en Jèrri probabliément au c'menchement du 12e siècl'ye. I' fut env'yé à Caën pouor être êdutchi, et i' restit probabliément eune partie d'sa vie en Nouormandie, à êcrithe comme gângne-pain.

Il êcrivit:

*lé Roman dé Brut – eune histouaithe d'la Grande Brétangne dans tchi qu'i' mentionnit pouor la preunmié fais la Ronde Tabl'ye au Rouai Èrthu;
*lé Roman dé Rou – eune histouaithe des Ducs dé Nouormandie

et d'aut's pièches étout.

## Roman dé Rou

Né v'chîn chein qu'Wace êcrivit entouor sé-même dans chutte longue poésie:

:Se l'on demande qui ço dist,
:qui ceste estoire en romanz fist,
:jo di e dirai que jo sui
:Wace de l'isle de Gersui,
:qui est en mer vers occident,
:al fieu de Normendie apent.
:En l'isle de Gersui fui nez,
:a Chaem fui petiz portez,
:illoques fui a letres mis,
:pois fui longues en France apris;
:quant jo de France repairai
:a Chaem longues conversai,
:de romanz faire m'entremis,
:mult en escris et mult en fis.
:Par Deu aïe e par le rei
:--altre fors Deu servir ne dei--
:m'en fu donee, Deus li rende,
:a Baieues une provende.
:rei Henri segont vos di,
:nevo Henri, pere Henri.
Pais au fou

Des **pais au fou** est eune èrchette Jèrriaise. Ch'est eune manniéthe dé soupe ou d'êtchuivée auve des pais et du lard. Ch'est à compather au *[[cassoulet]]* Français.

## L'èrchette

*un piot ou deux
*un haut d'pid
*des fèves
*des pais d'mai
*des gros bliancs pais sés
*des châlottes (ou d's ouongnons mînchis) 
*du sé

M'ttez les pais et fèves à tremper pouor eune niet, pis empliez-en les trais parts d'un pot à lait.

Vèrsez-y dé l'ieau jusqu'au haut du pot, couvrez l'pot atout eune vielle assiette - y'en a tch'amathent lé haut du pot atout du gris papi - et m'ttez ch'la dans l'grand fou en enfouonnant l'pain.

À la r'traite, laîssiz la potée à tchuithe douochement acouo pouor eune heuthe ou deux.

Sèrvez l'fricot caud et paîvrez s'i' vouos pliaît. Lé lend'main nou peut r'caûffer ch'tchi reste.

Les villais portaient lus potées siez les boulandgièrs pouor tchuithe dans l'grand fou toute la niet. Il' en faisaient lus dêjeûner l'Dînmanche, tandi qu'à la campangne nou-s-avait l'fricot en Hivé au r'pas du sé, lé pus souvent au Vendrédi, car ch'tait là l'jour qué nou fouongnait.

## Viyiz étout
*Mangi
Saint

Un **saint** est un Chrêtchien r'connu, sait officiellement par l'églyise sait dans l'vaîthinné, pouor sa bouonne vie, ses mithacl'yes, san martythe ou ses beinfaits.

Les Catholiques ont un système dé cannonîsâtion pouor èrconnaître publyiquement la saint'té d'eune pèrsonne.

L's Anglyicans r'connaîssent les vièrs saints mais ieux i' n'ont pon d'mouoyen  officiel dé nommer des nouvieaux saints.

Les Méthodistes en génétha n'sont pon pouor la nomm'thie d'saints - par exempl'ye, lus chapelles né portent pon les noms des saints.

L's Orthodoxes èrconnaîssent les saints et font sèrvi l's icônes des saints. I' glorifient des nouvieaux saints, mais i' n'sont pon strictes dé même coumme les Catholiques pouor la nomm'thie d'saints et ieux il' ont hardi d'saints locaux.

## Les Saints patrons
S'lon la crianche, un saint peut vîlyi sus eune pèrsonne, un mêtchi, eune ville, un pays et d'même et d'même. Par exempl'ye, Patrice est l'patron d'Irlande.

## Tchiques saints :
* **[[Liste des saints]]**

----------
Crouaix

Eune **crouaix** ( **kérouaïe**,  **croués**,  **krwee**) est un sŷmbole dé deux lîngnes tchi lus crouaîsent en êtchèrre. Lé sŷmbole a 'té connu d'pis les touos vièrs temps dans dé difféthentes formes.

En Vielle Êgypte, l'ankh - eune crouaix à yi - 'tait l'sŷmbole d'la vie.

Les Chrêtchiens atchilyîtent la crouaix à seule fîn d'èrprésenter lus fouai d'pis qu'Jésû-Christ fut crucifié.

Des manniéthes dé crouaix:

*crouaix Celtique
*crouaix d'Lorraine
*crouaix d'Malte
*crouaix d'St. George
*crouaix d'St. André
*crouaix Grècque
*crouaix Latinne
*crouaix Russe

## Des pliaiches
En Jèrri y'a la Crouaix d'Bouais, les Hautes Crouaix, la Crouaix d'la Batâle et un tas d'aut's "crouaix" sustout où'est qu'nou-s'avait mâté des crouaix d'vant la R'formâtion quand nou pitchit bas toutes les crouaix.

## Viyiz étout
*Cruchefis
*Crouésade
Philippe Langlois

L'Docteu **Ph'lippe Langliais** (Philippe Langlois, 22 d'Septembre 1817 - 19 d'Juîn 1884) 'tait un auteu Jèrriais. Ses noms-d'plieunme 'taient "Un Luorenchais" et "P.L."

I 'tait d'eune vielle fanmil'ye St. Louothachaise. I' fit ses êtudes en méd'cinne à Paris et Dublîn et d'vînt savant et homme dé scienche. I’ tait étout Député, Juge dé la Cour Rouoyale (êlu 27 d'Juîn 1876) et, dans la Milice, Mâjeur et Officyi Médical. 

Comme Président d'La Sociêté Jèrriaise, il eut hardi affaithe entouor lé c'menchement du *Glossaire du Patois Jersiais* auve lé Juge A. A. Le Gros, mais comme poète Jèrriais il êcrivait hardi d’tchi et nou sait qué pouor châque poêsie publiée, il en avait p’t-être dgiêx fais pus tchi restîdrent en mannuscrit, en Français et en Angliais.

Parmi ses miyeu pièches en Jèrriais et les pus connues, sont *Lé Vièr Temps* et *Lé Jèrriais*.
Augustus Asplet Le Gros

**Augustus Asplet Le Gros** (1840-1877) 'tait un auteu Jèrriais. San nom d'plieunme 'tait A.A.L.G.

I ‘tait d’eune vielle fanmil’ye St. Louothachaise et auprès aver ‘té êcolyi au Collège Victoria, i’s’mînt êtudier la louai en Ville auvec un êcrivain. Pouortant, i’ préféthit rester tchultivateu. Mais étout, i’ tait Connêtabl'ye d’St. Pièrre, Juge dé la Cour Rouoyale et lé preunmié Ségrétaithe d’La Sociêté Jèrriaise.

I' c'menchit un dictionnaithe du Jèrriais tchi fut publié pus tard par un conmité d’La Sociêté coumme *Glossaire du Patois Jersiais*, mais i’ avait un don pouor la poêsie et composit hardi en Jèrriais, Français et Angliais. Ses vèrsets ‘taient souvent èrligieurs car i’ tait hardi pieux. Entr’autre dé ses publyicâtions y’eut *La Nouvelle Année*, un voleunme annuel dé vèrsets par li-même et ses anmîns – pouor huit ans d’temps, et dé 1865-1877 nou trouve dé ses poêsies en Jèrriais, auvec un êpelage tchiquefais Mouaîtîn, dans l’Almonnas d’la Nouvelle Chronique et ailleurs.

## Audgo

* - eune poésie d'A.A.L.G.
Rouai Èrthu

L**'Rouai Èrthu** est un caractéthe légendaithe. I' 'tait s'posé d'êt' lé rouai des Britanniques, ou l'chef des Celtes contré l's Anglio-Saxons.

Si la légende a ses réchinnes dans un dgèrryi fanmeux des touos vièrs temps, ou si ch'est qu'i' y'a raique un mythe d'un dgieu des ourses driéthe l'histouaithe (l'nom *Èrthu* veint du Grec *arktos* tchi veurt dithe *ourse*), nou n'saitha pon sans doute.

Èrthu est mentionné pouor la preunmié fais dans la littéthatuthe qué j'avons achteu dans des dotchûments Gallouais des siêxième et neuvième siècl'yes. Mais la légende d'Èrthu d'vint populaithe dans l'conte en Latîn *Historia regum Britanniae* , eune souô-dîsante histouaithe d'la Grande Brétangne par Geffray d'Monmouth. Wace prînt l'histouaithe dé Geffray et mînt l'Rouai Èrthu dans san Roman dé Brut. Ch'fut Wace lé preunmié à dêcrithe la Ronde Tabl'ye au Rouai Èrthu.

I' sembl'ye qué les Nouormands prînt un întéthêt dans l'histouaithe dé lus nouvieau tèrritouaithe auprès la Contchête, et v'là tchi ravigotit la légende du Rouai Èrthu.

Messire Thonmas Malory êcrivit *Le Morte d'Arthur* au tchînzième siècl'ye. Ch'fut iun des preunmièrs livres înmprînmés en Angliétèrre par Ouiyamme Caxton.

Y'a ieu hardi d'difféthentes vèrsions d'la légende avaû les siècl'yes. Y'en a tch'ont prîns Èrthu et ses C'valièrs d'la Ronde Tabl'ye pouor un idéal d'la caval'lie et du bouôn comportément du gentilhomme. Autrément ch'est eune histouaithe dé magie et des p'tits faîtchieaux – s'lon des vèrsions, Èrthu n'est pon mort et i' s'en va r'vénîn à l'av'nîn à seule fîn d'èrgraie san rouoyaume ou d'faithe èrbrousser c'mîn l'enn'mîn d'la Grande Brétangne.

Ch'n'est pon sèl'ment en Grande Brétangne qué la légende a duthé, car les Brétons avaient gardé la mémouaithe du héros quand i' r'muîtent en Brétangne, et si Camélot, l'châté du Rouai Èrthu, est à r'trouver tchique bord, chenna pouôrrait êt' en Galles, en Cornouailles, en Brétangne ou en Angliétèrre.

Acouo eune pliaiche liée auve Èrthu est Glastonbury tch'est, s'lon la crianche, l'île d'Avalon.
Philippe Le Sueur Mourant

**Ph'lippe L'Sueux Mouothant** (Philippe Le Sueur Mourant, 1848 – 21 d'Août 1918) 'tait un auteu Jèrriais.

I' fut né en 1848 d’eune ancienne fanmil'ye St. Saûveuraise. Auprès aver travailli à La Tèrre-Neuve et à Lorient, i' d'vînt campangnard en Jèrri en 1880, et l'miyeu prosateur en langue Jèrriaise souos l'nom dé *Bram Bilo*. Il êcrivait dans la “Nouvelle Chronique de Jersey” (et dans la “Chronique dé Jersey” en Français comme “Samuel”). Ses sujets nos mouontrent qu’il avait bein comprîns la condition humaine auvec toutes les affectâtions, fautes et conmédies dans la vie des fanmil’yes.

Ayant "tué" san preunmié grand caractéthe, *[[Bram Bilo]]*, il înventit la fanmil'ye Pain dé tchi l's aventuthes quémenchîtent en 1911 dans la *Morning News* et continnuîtent dans la Gâzette du Sé.

## Audgo

* - eune histouaithe des Pains d'1913
Frank Le Maistre

**Fraînque Le Maistre** (Frank Le Maistre, 19 d'Mai 1910 - 13 d'Août 2002) 'tait un auteu et lîndgiste Jèrriais. Il êcrivit l'preumyi dictionnaithe d'la langue jèrriaise, composit et standardisit l'orthographie d'chutte langue, et 'tait un philologue hardi împortant pouor Jèrri et pouor toute la Nouormandie étout.

## Biographie
Le Maistre fut né en 1910 d’eune vielle fanmil’ye St. Ouënnaise. I' pâlit et êcrivit sa langue native toute sa vie dé nénante deux ans, et d'vînt Rédacteu du Bulletîn d'Quart d'An d’L'Assembliée d'Jèrriais dé 1952 à 1973. 

Auprès aver tchitté l'êcole, i' travaillait dans eune office d's êcrivains et ensuite pouor lé Dêpartément d’Agritchultuthe à la Fèrme d's'Êtats. Chu travas l'am'nit à travèrs d'l'île où’est qu'il eut l'opporteunité dé convèrser et tchestchionner un tas d’vielles gens pouor pus qu’eune quarantaine d’ans. Duthant chu temps-là, i' fit eune încriyabl’ye collection dé chentaines dé mots et d'phrases en Jèrriais dé toutes les pâraisses, et dé hardi d’êcrituthes littéthaithes et historiques.

Duthant l's années 1930 épis duthant l'Otchupâtion, il êcrivait d's articl'yes dans les *Chroniques de Jersey* souos l'nom-d'plieunme *Marie la Pie*.

## Travas et Împortance
Duthant ses années dé travas pouor lé Dêpartément d'Agritchultuthe, Le Maistre dév'loppit eune mangnifique largeu et parfondeu dé connaîssance lîndgistique dé tchi i' composit san dictionnaithe èrmèrquabl'ye *[[Dictionnaire Jersiais-Français]]*. Étout, il êcrivit hardi d’poésies et pièches en prose publiés dans lé Bulletîn d'Quart d'An, 'tait rédacteu pouor bein d'autres publyicâtions, et fit bein d’s èrveues du travas des autres auteurs.

I' 'tait vraînment un Jèrriais jusqu'à la moelle des os et s’n amour dé s'n île sé mouontrit dans ses pièches, vèrsets et articl’yes entouor les annimaux, lé temps, les couôteunmes et les crianches, parmi d’autres. Li et san dictionnaithe ‘taient comme deux encycliopédies.
Edwin John Luce

**Edwin John Luce** (1881 – 1918) 'tait un auteu et journaliste Jèrriais. I' fut connu coumme Jock Luce à touos ses anmîns et san nom-d'plieunme 'tait *Elie*.

I' fut né au Pâssage à St. Louothains et i' 'tait un homme dé qualités extraordinnaithes, hardi au-fait, întélligent et si bouon êcrivain des langues Jèrriaise, Française et Angliaîche. En 1900, sa poésie Jèrriaise pathaît dans l's almonnas d’la Nouvelle Chronique. I' 'tait rapporteux pouor toutes les affaithes des Êtats, dé la Cour Rouoyale, d’la P’tite Cour et des Assembliées d'Pâraisses. Comme rédacteu d’la Nouvelle Chronique épis des Chroniques de Jersey, il êcrivait entouor touos les êvénements du jour, mais en même temps i’ possédait eune èrmèrquabl’ye compréhension pouor la natuthe humaine vi-à-vis san vaîsîn et l's annimaux. Toutes ses proses et poésies avaient l’admithâtion dé touos êcrivains Jèrriais et les cheins tchi nos disent qué la langue Jèrriaise n’à ni grammaithe ni manniéthe d’êp’ler n’ont qu’à liéthe ses êcrituthes pouor vaie l’contraithe. 

San fréthe 'tait Philippe William Luce.


Image:Elie text La Faithe.jpg|Texte *La Faithe* d*'La Nouvelle Chronique de Jersey* 5 Avri 1911
Image:Rip Van Winkle en Jerry Elie.jpg|Eune pièche *Le Rêve, ou Rip Van Winkle en Jerry* (probabliément d'1911)


## Audgo

* - Texte *La Faithe*
Jean Dorey

**Jean Dorey** (27 dé Janvyi, 1831 – 23 d'Août, 1872) 'tait un auteu Jèrriais.

I' fut né à La Ville ès Nouaux, St. Hélyi, mais sa fanmil’ye ‘tait dé La Blianche Pièrre, St. Louothains. Il êcrivit comme *JD*, *JDR* ou *Jean des Ruettes* et composait en Jèrriais, Français et Angliais. San Jèrriais ‘tait d’l’Êst et tchiquefais phonétique, mais il încorpothait des p’tites poésies tchi fûdrent împrînmées dans la “Nouvelle Année” en envithon 1870. Êtout, il êcrivit un p’tit livre et i’y’a un tas dé ditons, d’arînmées, des d’vinnâles, des ouï-dithes et des poésies en mannuscrits dans les mains d' Fraînque Le Maistre (achteu à la Bibliothèque d'La Sociêté Jèrriaise). En Français et Angliais, il êcrivait des articl'yes historiques, artistiques et généalogiques entouor difféthents sujets. Duthant sa courte vie, i' travaillit à la *[[Chronique de Jersey]]*, lé *Jersey Independent*, l'Imprimerie de l'International à Londres, et étout en France auvec la gâzette *Le Phare de la Loire*.
Kir

Un **kir** est eune bouaisson alcoolique: ch'est du blianc vîn et d'la litcheu d'néthe gradile.

Un *kir Nouormand* est un apéthitif atout du cidre et d'la litcheu d'néthe gradile.

S'nou fait sèrvi du champangne atout d'la litcheu d'néthe gradile, v'là tchi fait un *kir împérial*.

Lé nom veint d'Félix Kir tchi 'tait maire dé Dijon en Bourgouongne en France.
Pièrre du Mitan d’l’Île

La **Pièrre du Mitan d’l’Île** est eune pièrre dans la Rue des Sèrvais, à St. Jean en Jèrri tch'est souô-disant géographiquement au mitan même dé Jèrri.

I' sembl'ye qu'les gens halîtent la pièrre d’la pouquelaye d’La Hougue Breune (tch'a dispathu), mais quand tchi qué ch'fut, nou n'sait pon. Y'a des mèrques pré-historiques sus la pièrre.

Nou n'sait pon nitout quand tchi qu'la crianche qu'la pièrre mèrque lé mitan d'l'île quémenchit. Y'en a tchi dithent qué ch'tait des cacheurs d'cârosse pouor les vîsiteurs et les touristes tch'avaient raconté l'histouaithe, mais dé ioù qu'i' prîntent ch't avis-là est un mystéthe.

Achteu, y'a un êcritchieau sus la muthâle tch'explyique l'histouaithe.
Gamme dé doque

La **gamme dé doque** () est eune vielle gamme Jèrriaise qu’nou soulait jouer dans les bels d’êcole ou sus la grève.

I’ faut eune grôsse pièrre, et pis eune pétite pièrre - lé *doque* - pliaichie sus la grôsse. Les *pranneurs* (joueurs) piquent lus galots dé driéthe la barre (mèrtchie dans l’aithe) à chîn pas (chîn vèrgues ou chîn mètres) d’la grôsse pièrre. Et i’ faut qu’iun des joueurs reste *doque*, à r'mettre la pièrre quand oulle est adèrchie.

Si l'chein tch'est *doque* considéthe qué l'pranneux a pitchi san galot trop liain, i' peut crier un nombre (d'engambées). Si l'pranneux n'peut pon arriver à san galot dans l'nombres d'engambées criées, il est *doque* et l’chein tch’est *doque* déveint *pranneux*.
Saint Dunstan

**Dunstan** 'tait un saint Angliais. Avant dé dév’nîn Archêvêque dé Cantorbéry en 959, Dunstan ‘tait forgeux dans lé p’tit village dé Mayfield dans l’Sussex en Angliétèrre. 

Lé dgiâbl'ye avait mal ès pids en trotinnant ‘chîn et là l’travèrs d’l’Angliétèrre à faithe san mauvaîtchi, et en pâssant par Mayfield i’ décidit dé s’faithe féther. Il entrit dans la forge et Dunstan s’accordit à condition qué l’moussieu sait attatchi à la muthâle atout des chaînes duthant l’opéthâtion. 

Mais Dunstan fit tant d’ma au Vièr Nic en m’ttant les m’nottes et les chaînes qué l’dgiâbl’ye piaillait pitchiâbliément et d’mandit à Dunstan d’l’èrlâchi. Dunstan, tchi n’tait pon un innouothant, fit l’dgiâbl’ye juther qu’i’ n’entréthait pon dans eune maîson à tchi qu’i’ y’avait un fé dé j’va sus la porte. Et l’Pid Froutchi juthit et fut libéthé.

Ayant rêalîsé qué l’forgeux ‘tait un bouôn Chrêtchien, l’Malîn ‘tait si mârri qu’i’ décidit dé l’tritchi. 

Un jour, eune belle hardelle vînt l’vaie Dunstan dans sa forge, et s’mînt à faithe des teurs pouor l’distraithe dé ses priéthes et pouor lé séduithe. Dunstan n’lî faîthait pon d’attention, et la hardelle frustrée donnit un p’tit co d’pid. Mais en piétinnant, ou rêvèlit ses pids froutchis. Ch’tait l’dgiâbl’ye en dêdgîthement.

Dunstan prînt ses pînchettes dé d’dans l’feu, rouoges coumme du fé, et pînchit l’nez d’la hardelle.

Auve un grand bueûlement, lé dgiâbl’ye s’envolit jusqu’ès Fontaines dé Tunbridge où’est qu’il èrfraidgit san pouôrre nez roussi. Et, à chein qu’nou dit, v’là tch’explyique les rouoges ieaux des fontaines là-bas.

Les cheins tchi vîsitent Mayfield au jour d’aniet peuvent vaie des pînchettes, souô-disant dé Dunstan. 

Né v'là pouortchi qu’nou clioue un fé dé j’va à l’us à seule fîn dé s'garder du ma. Ch'est eune vielle crianche.

La Saint Dunstan est l'dgiêx-neuf dé Mai.
Clioche

Eune **clioche** (**[[clloque]]**, **tchôque**) est un înstrument d'musique bein sîmpl'ye dans la forme d'eune tâsse tchi sonne quand nou la tape. Nou fait sèrvi les clioches pouor annonchi eune nouvelle, ou mèrtchi eune cérémonnie. La sonn'nie d'clioches coumme musique est traditionnelle pouor les mathiages. 

L'pus souvent les clioches sont en méta, mais i' sont faites étout en pot'tie ou en vèrre. Les clioches peuvent êt' faites en fé mais l'pus souvent i' sont en bronze, partitchuliéthement un alouai dé 78% d'rouoge tchuivre et 22% d'blianc-fé.

## La Sonn'nie d'Clioches à Noué
 
Par eune vielle couôteunme dé pus d'chin chents ans, en Jèrri nou sonne les clioches d'églyise dans les Pâraîsses dé St. Ouën, St. Pièrre et Ste. Mathie d'pis méjeu la Sèrvelle jusqu'à mînniet l'jour dé Noué. Aut'fais chutte couôteunme sé gardait étout à St. Jean, St. Brélade et St. Louothains.

Entre 1461 et 1468, les Français avaient 'té en otchupâtion d'l'Ile. À chein qu'nou dit, la libéthâtion arrivit dans l's ambettes dé Noué, et dé jouaie nou sonnit les clioches dans les cliochièrs du Ouêst tchi n'avait janmais 'té tout à fait dans les mains d'l'enn'mîn.

## Autrément
Y'a des pliantes étout tch'ont nom des *clioches*:
**Campanula medium*
*lé bliuet, *Hyacinthoides non-scripta*
*la g'zette *Narcissus pseudonarcissus*


Campanula(Stmk).jpg|des clioches, *Campanula medium*
Wild Hyacinthus.jpg|des clioches, *Hyacinthoides non-scripta*
Narcissus pseudonarcissus2.jpg|des clioches, *Narcissus pseudonarcissus*


## [[Diton]]s
**sonner la clioche* veurt dithe aver des r'lâtions sexuelles
**I' n'est pon qu'faithe d'en sonner les clioches*

## Viyiz étout
*Clloque - en Cotentinais
Antienne

Eune **antienne** () est eune chanson patriotique tch'est iun des sŷmboles d'un pays.

Eune antienne peut êt' officielle ou constitutionnelle, ou autrément înformelle.

À l'égllise, ch'est itou la phrase que no chaunte prémyi qùé de launluraer eun siâome, à Vaêpes ou duraunt la messe.

## Viyiz étout
* Ma Normandie
* Sarnia Chérie
Victor Hugo

**Victor Hugo** (Févri 26 1802 – Mai 22 1885) est iun des pus grands auteurs d'la littéthatuthe Française.

I' d'meuthait en exil ès Îles d'la Manche dé 1852 à 1870. Il arrivit en Jèrri d'Bruxelles en 1852 et pâssit trais ans à Marine Terrace à Saint Cliément mais i' fut fliantchi hors en 1855 quand i' crititchit la Reine Victoria. Êpis i' s'en fut en Dgèrnésy où'est qu'i' d'meuthit à St. Pièrre Port à Hauteville House jusqu'à la tchête dé l'Empéreu Napoléon III.

Tandi qu'i' d'meuthait ès Îles d'la Manche, il avait à faithe auve les auteurs Nouormands d's Îles - il êcrivit à Jean Sullivan: "vous êtes, Monsieur, dans cette précieuse langue locale, un vrai Poëte".

I' prînt l'mot *[[pieuvre]]* et l'fit sèrvi dans san livre "Les Travailleurs de la mer" qu'il êcrivit en Dgèrnésy. Né v'là pouortchi qu'en Français d'achteu nou fait sèrvi eune pathole Nouormande pouor chutte bête mathinne à huit gambes.

À ches drein eune conmédie musicale sus san livre "Les Mînséthâbl'yes" a 'té hardi populaithe.
Tchu dé l'An

Lé **Tchu dé l'An** est l'drein jour dé l'année, lé trente-tch'iun d'Dézembre.

Par des pays du monde y'a des couôteunmes, souvent y'a des feurs d'artifice et la dêcompt'tie des dreines s'gondes jusqu'à mînniet.

À Londres nou s'assembl'ye dé couôteunme dans la Pièche Trafalgar et nou-s'espéthe la sonn'nie d'la clioche Big Ben.

À Nouvieau York, ch'est dans la Pièche Times qué nou-s'éspéthe la tchête d'eune balle pouor mèrtchi mînniet.

Viyant qu'Là-Bas i' fait pliein Êté, la pus grande célébrâtion prend pliaiche à Sydney en Australie où'est eune dgaîngue dé pus d'un million d'gens lus attroupent sus la caûchie à seule fîn d'vaie eune mouontréthie spectatchulaithe dé feurs d'artifice dé sus l'Pont du Hâvre dé Sydney.

Nou chante Pouor l'amour du vièr temps à mînniet, et y'a du champangne et d'l'embraîch'chie.

Dans bein des pays en Ûrope, ch'est sèl'ment pouor lé Tchu dé l'An qu'la vendue des feurs d'artifice est pèrmînse au publyi.

Chu jour-là, ch'est étout la Hodgîngnole Êcossaise (en Scots: *Hogmanay*).

Ch'est la Saint Sylvestre.
Drannet

Un **drannet** () est eune taîle fabritchie d'fis liés ensembl'ye pouor en faithe un ôti.

## Drannet d'pêque

Un **drannet** est eune manniéthe dé filet qu'nou fait sèrvi pouor la pêque. Nou hale au drannet dans dé l'ieau tchi n'est pon trop d'avant. Haler, ou haler au drannet, s'dit *dranneter* étout.

Dans l'Êst dé Jèrri, nou dit *drannet* pouor dêcrithe eune ithangnie.

Mais "un drannet" c'est aussi un filet artisanal utilisé par les pêcheurs de la baie du Mont Saint Michel, entre Cancale et Les Quatre Salines (à Roz sur Couesnon)pour pêcher la crevette, essentiellement la grise. Composé de deux perches de châtaigner de deux à trois mètres s'ouvrant comme des ciseaux et terminées par des patins en bois (souvent en saule)pour glisser sur sables et vases, entre lesquelles est tendu un filet qui fait poche et passe près du fond pour attraper toute la faune qui s'y trouve, la crevette grise et parfois le bouquet (aux Crassiers = Banc des Hermelles) étant la capture convoitée. Le drannet est poussé de long en large, en recherchant un endroit "où ça donne", en général peu profond (autour du genou). 
Au terme d'un "trait" plus ou moins long, le drannet est relevé, le vent dans le dos pour creuser la poche et éviter d'être mouillé, et la collecte est recueillie dans le fond de la poche à l'aide d'une petite épuisette à manche court, l'épinjouet, fait en orme car ce bois, en jeune tige, se ploie bien pour être mis en forme, et est résistant à l'usage.
Le drannet est alors remis en pêche, et, tout en le poussant pour un nouveau trait, le pêcheur fait le tri dans l'épinjouet, ne conservant que ce qui le mérite, belles crevettes, beaux bouquets, poissons parfois (anguille, poissons plats de taille réglementaire, ...)qu'il met dans sa hotte.
C'est un aut' drannet d'pêque!

 - Dauns la Baie du Mount Saint Michi, no dit itou « drannet ». Cha peut venin d'eun mot d'aungllèche : *to drag*, dragùi, et *the net* (en français : le filet), le drannet.

## Drannet d'compiuteu

Nou dit étout au  jour d'aniet qu'un **drannet** est un système dé compiuteurs (ou d'aut' technologie) liés ensembl'ye atout des câbl'yes ou un système dé télécommeunicâtion (un *drannet sans fi*). I' y'a aussîn des drannets sociaux tels que Facebook.
Langue à la belle-méthe

La pliante *Sansevieria trifasciata* est mênommée d'la **langue à la belle-méthe** () car ses longues fielles sont duthes et aidgues.

Chutte pliante est populaithe à tchultiver dans des pots siez sé.
Ortchie

L**'ortchie** (**ortie**) est eune pliante tchi pique, et y'en a tchi considéthent qu'ch'est eune sèrcl'ye. Mais l's ortchies sont bein utiles. 

Temps pâssé nou soulait baithe du thée d'ortchies pouor la santé. Pouor l'ma dans l'dos, nou soulait donner eune ronde atout d's ortchies.

Nou peut faithe eune soupe d'ortchies étout au R'nouvé, et ch'est bouôn pouor l'sang.

L's ortchies sont bouonnes pouor les cheins tchi veulent attriotchi les papillotes dans lus gardîns - ch'est un bouôn fricot pouor les carpéleûses. Faut don laîssi eune carre dans l'gardîn ès ortchies.

## Les manniéthes d'ortchie
* ortchie (Urtica dioica)
* ortchie grégeaise (Urtica urens)
* blianche ortchie (Lamium album) - ch'est eune difféthente pliante qué l'ortchie
Pommyi

* **poumyi** 
* **poummier**
* **pommyi**, **poummyi**
* **pumi**

Un **pommyi** (en Latîn: *Malus*) est un arbre à frit tchi donne des poummes.

## [[Diton]]s
### Guernésiais
*Nou n'creit pas des preunes sus des poummiers.
*Né m'fait pa maöntaïr sus men poummier d'suret.

## Viyiz étout
*Cidre
*Liste dé pommièrs dé Jèrri
Néo-Gothique

Lé style **Néo-Gothique**, ou l**'Gothique ravigoté**, 'tait eune manniéthe dé design, d'architectuthe et d'art tchi fut lanchie au dgiêx-huitchième siècl'ye quand d's architectes et d's antitchaithes quémenchîtent à êtudier et apprécier l'art du Mouoyen Âge.

Dans la littéthatuthe, les histouaithes du Rouai Èrthu înspithîtent d's idées romantiques dé danmes et dé c'valièrs. Un întéthêt dans les ruinnes et l'pittoresque êmoûtchait d's aristocrates à bâti des p'tits châtchieaux et des chapelles et hèrmitages dans lus grands gardîns et bouaîs'sies. En Jèrri, lé Sieur Dauvèrgne, tch'avait sans doute veue la maîson Gothique à Horace Walpole, Strawberry Hill à Londres, bâtit la Tou du Prînce à La Hougue Bie.

En France, au c'menchement du dgiêx-neuvième siècl'ye la mode des gardîns à l'Angliaîche apportit d'ches folies, mais l'histouaithe à Victor Hugo *Notre Danme dé Paris* înspithîtent des gens, et dans l'rouoyaume dé chu temps-là nou-s'appouaintit un commissaithe, Prosper Mérimée, tchi fit des travaux sus l'èrgraiethie des vièrs bâtisses et monuments. L'architecte Eugène Viollet-le-Duc travaillait dans la manniéthe Néo-Gothique.

En Angliétèrre, l'Églyise d'Angliétèrre avait à bâti des nouvieaux templ'yes pouor les gens des nouvelles villes îndustrielles. Souos l'înfluence des cheins coumme John Ruskin tch'avaient ardgumenté qu'la manniéthe Gothique 'tait eune manniéthe Chrêtchienne tchi mouontrait la fouai des bâtisseurs dans la pièrre et la stchulptuthe, bein d'ches églyises fûtent êrigies dans eune manniéthe dé même. Augustus Welby Northmore Pugin 'tait un grand nom.

Quand l'Bâtisse du Parlément à Londres brûlit en 1834, Messire Charles Barry et Pugin pliannîtent un bâtisse Néo-Gothique pouor lé rempliaichi. Ch'est iun des bâtisses Néo-Gothiques les pus fanmeurs du monde. 

## Gal'lie
### Jèrri

Gothic revival bank Jersey architecture.jpg|À Saint Hélyi, eune banque (1873)
Saint Thomas Roman Catholic church, Jersey.jpg|L'églyise dé Saint Thonmas, Saint Hélyi
Chapelle Wesleyenne, St Martin, Jersey.jpg|Chapelle Wesleyenne, St. Martîn (1850)
Tchêne

Un **tchêne**  est eune manniéthe dé bouais. Les manniéthes dé tchêne ont nom Latîn *Quercus*:

* *Quercus robur* -  *tchêne*;  *qùêne*;  *kyeen*;  *tchêne*, *quêne*
* *Quercus ilex* -  *vèrt tchêne*, *tchênyi*;  *vaert-é-tchêne*

Lé frit du tchêne est eune *tchênelle* ou un *gliand* ( *tchêno*, *gllànd*;  *kyẽẽnel*).

Lé bouais d'tchêne est fait sèrvi pouor les meubl'yes et les plianchais. Les bathis en tchêne sont faits sèrvi à seule fîn d'âgi l'vîn, v'là tchi donne un goût partitchulyi au vîn.

En Jèrri, nou soulait porter eune fielle dé tchêne lé 29 d'Mai (l'Jour d'la Fielle dé Tchêne) pouor célébrer la restaurâtion du Rouai Charles II en 1660.  L'Rouai s'muchit dans un tchêne et sauvit sa vie quand ses ennemîns l'poursuivaient auprès la batâle dé Worcester lé 3 d'Septembre, 1651. La célébràtion officielle d'chu jour en Jèrri eut lieu pouor la dreine fais en 1807 mais la couôteunme continnuit siez les mousses pouor acouo pus d'chent ans.

## Viyiz étout
* Vaie la liste des bouais
Or

L' **or** est un méta précieux. Ch'est un êlément chimique (Au) tchi n'fait pon aîsiment des composés auve d'aut's êléments. San neunmétho atonmique est 79.

Avaû les siècl'yes l'or a 'té fait sèrvi pouor les sou et pouor la bijout'tie. Viyant qu'l'or n'rouit pon, ch'n'est pon nécessaithe dé l'forgi. Les gens préhistoriques avaient trouvé des nodgîns d'or pur qu'i' pouvaient battre et haler. L'or a 'té fait sèrvi dans la dgéthithie d'dents – les cheins tch'avaient des maux d'dents soulaient faithe sèrvi lus dents en or coumme des sou d'êpaîngne.

Dans la tchultuthe, nou crait en génétha qu'l'or est l'pus précieux des choses. Ès Gammes Olŷmpiques et ès aut's compétitions, eune médâle en or est baillie ès gângnants.

L'or èrprésente lé neunmétho 50: dans les neuches d'or et un jubilé d'or.

## Dictons
* Tout se qui brille n'est pas or
* La santé est d'or
* La propreté r'lit par dessus l'or
Saint Nic'lesse

Saint **Nic'lesse** (**Nicolas**) ‘tait l’êvêque dé Myre (tch’est achteu la ville dé Demre sus la côte du sud d’la Turtchie) au quatrième siècl’ye. 

Il est l’saint patron des mat’lots et des prisonnièrs étout ayant sauvé auve des mithacl'yes des cheins en péthi d’la mé ou m’nichis d’exétchution. Il est l’patron des bantchièrs et des voleurs, des viageurs et des vièrs garçons et des vielles fil’yes, sans pâler des flieuthistes et des grôssièrs et des tonnelièrs. Sa fête est l'six d’Dézembre

Bein seux qu’il est un patron des mousses. Nou raconte l’histouaithe coumme tchi qu’il avait ressuscité trais jannes garçons bigorgis et salés dans l’auge par un vilain bouochi. En Angliétèrre, jusqu’à la R'formâtion, à la Saint Nic'lesse nou soulait chouaîsi iun des p'tits chanteurs dé d’dans l’tchoeu d’eune cathédrale pouor êt' l'êvêque-garçon duthant les célébrâtions en honneu d’l’êvêque dé Myre.

Ès Pays Bas et en Belgique, lé chîn d’Dézembre, Saint Nic’lesse est s'posé d'apporter des présents pouor les bouôns êfants – et s’n assistant, lé Nièr Pièrre veint donner eune pitchinne ès cheins tch’ont fait du mêché duthant l’année. Chutte couôteunme existe étout pus ou mains en Suisse, en Autriche et par des bords en Allemangne. 

Nou dit qu’lé nom *[[Papa Noué|Santa Claus]]* veint du nom Hollandais du Saint Nic’lesse – *Sinterklaas* – et v’là tchi fut întroduit en Améthique du Nord par des colonnistes Hollandais quand Nouvieau York ‘tait acouo l’Nouvel Amstèrdam.

## Viyiz étout
* Noué
Saint Dâvi

**Saint Dâvi** (en Gallouais: Dewi Sant) est l’saint patron d'Galles.

I’ fut né en Ceredigion dans la fanmil’ye rouoyale dé chutte contrée, et i’ d’vînt archêvêque.

I' fut êdutchi par Paulinus et d'vînt abbé dans l'monastéthe sus les avaux dé Carn Llidi où'est qu'i' soulait aller pouor pâler auve les anges. Duthant sa vie, i' 'tait missionnaithe en Irlande, Cornouailles et Brétangne

I’ mouothit en 589 A.D. et fut bein vite èrconnu coumme un saint.

Il a ‘té l'patron d'Galles dépis 1120 quand lé Pape Callixtus II officiellement approuvit san tchulte.

La Saint Dâvi est l'preunmié d'Mar.

## Viyiz étout
* Saint Aubèrt
* Saint Dunstan
* Saint George
* Saint Hélyi
* Saint Nic'lesse
* Saint Swithîn
Thée

Lé **thée** est eune bouaîsson faite auve des fielles d'la pliante *Camellia sinensis* et dé l'ieau.

Nou bouort dé l'ieau (dans un ticl'ye, par exempl'ye) épis nou vèrse la caûffée sus les fielles pouor en faithe eune bouoillêtuthe. Nou soulait faithe sèrvi sustout un pot' à thée, mais achteu la pus populaithe manniéthe dé graie l'thée en Ûrope est atout des pouques à thée.

Ès Îles Britanniques nou bait l'thée l'pus souvent auve du lait, mais les thées spéciaux Chinnouais sont bus sans lait.

Des manniéthes dé thée:

* Earl Grey - thée à la bèrgamote
* Lapsang Souchong - thée funtchi
* Darjeeling - thée Îndgien

Dans des pays cauds nou bait du thée gliaichi.

## R'pas
Lé thée est étout un p'tit r'pas d'vièrs la fîn d'l'arlévée ou lé c'menchement d'la séthée.
Vin

Du **vin** est eune beichon d'alcool fermentée féchounée d'aveuc du jus de verjus.

Il y a du blanc vin et du rouge vin, et itout du vin rosé.

Nos cultive différentes enges de verjus à seule fin de faire différentes mannières de vin.

Le distillas de vin fait de l'iau de vie ou du cognac.

## Histouaithe
À chein tch'i' pathaît, nou-s'avait dêcouvèrt la fèrment'tie d'frits duthant l'Néolithique quand nou-s'avait înventé la pot'tie - probabliément autrément qu'auve du vèrjus car lé vèrjus sauvage n'est pon hardi doux. Mais quand nou c'menchit à tchultiver l'vèrjus duthant l'Âge dé Bronze y'a dans les 5 mille ans dans l'Êst du Mitan, la faîs'sie d'vîn fut transmînse en Êgypte et dans les tchultuthes d'la région. En Chinne, la faîs'sie d'vîn faîthait sèrvi l'vèrjus sauvage dé chu pays-là jusqu'à l'întroduction d'la s'menche dé vèrjus d'l'Âsie du Mitan dans les 200 d'vant l'Christ.

Les Grècs rapportîtent lé vîn en Ûrope et les Romains pliantaient des vîngnes lé travèrs d'l'Empithe - ch'est du Latîn *vinum* qué not' mot vînt.

### Tronc coumun méditerranéen
Tous les noms que nos a baillié oû vin entour de la Méditerranée sus pusieurs siècles et dans des langues reide différentes s'en semblent venir trétous d'eune même rachène en **V** et **N** (à quielques excheptions près).

## La R'ligion
Lé vîn a 'té fait sèrvi dans la r'ligion - l's êffets d'l'alcool ont 'té compathés auve l'înspithâtion r'ligieuse avaû les siècl'yes. 

Lé dgieu Dionyse 'tait l'dgieu du vîn et ses *mystéthes* 'taient célébrés atout du vîn et d'la bouaissonn'nie.

S'lon l'Vièr Testament, Noué 'tait l'preunmié à faithe du vîn. Dans l'Nouvieau Testament, l'preunmié mithacl'ye dé Jésû raconté dans la Bouonne Nouvelle est quand i' changit dé l'ieau en du vîn, ès neuches dé Cana. Au Drein Souper, Jésû dit ès discipl'yes qué l'vîn qu'il offrait 'tait san sang - et la C'meunnion continnue la baithie d'vîn en mémouaithe dé Jésû.

*  Dauns le tchulte catholique, les syins qùi c'meunient creient qùé le vin 'nn'est pus, mais qù'i n'y pus du *Saung du Chrît*, qù'il est coume touot chaungi, mais qù'il a co la couoleu et le gouôt dé devaunt la counsécrâtioun, pa'rai.

## Viyiz étout
* Cidre
* Kir
Henri Luce Manuel

**Henri Luce Manuel** (9 d'Juîn 1818 – 2 d'Dézembre 1875) 'tait un auteu Jèrriais.

I' fut né à St. Hélyi et d'vînt Officyi du Connêtabl'ye, Enr'gistreux Pârouaîssiale, Notaithe, Seurvillant et Protchuleux du Bein Publyi. I' s'otchupait hardi entouor les choses tchultuthelles et fut ségrétaithe dé plusieurs sociêtés. Souvent, i' s'trouvit en embarras à cause dé chein tchi'il êcrivait. Mais sa r'nommée fut sustout à cause dé sa poésie en Jèrriais. I' sé sîngnait *L* et les titres dé ses vèrsets suggéthent un style élégiaque, mais il êcrivait d’un aut’ genre étout, et auvec eune grande originnalité et bieauté.